— Республика булып рәсми ойошоуынан үткән йөҙ йыллыҡ тарихыңдағы үҙгәрә барған, әммә йөҙө ғорур һаҡланған Башҡортостандың ошо данлы юбилейына арнап нәүбәттәге мәртәбә асабыҙ студияны. Бығаса тарихсыларҙы саҡыра килдек башлыса, иң мөһим, ҡырҡыу, боролошло-ҡоролошло хәл-ваҡиғаларҙы иҫкә төшөрҙөк. Бөгөнгө, идеология йәһәтенән күпкә азат, көн күҙлегенән ҡараныҡ уларҙы, ғәҙеллеккә шулай мөмкинсә яҡынланыҡ, ә хәҙер икенсерәк юҫыҡта бағайыҡ.